*Likumprojekts*

**Grozījumi Latvijas Republikas Zemessardzes likumā**

Izdarīt Latvijas Republikas Zemessardzes likumā (Latvijas Vēstnesis, 2010, 82., 205.nr.; 2012, 189., 203.nr.; 2014, 108.nr.) šādus grozījumus:

1. Izteikt 5.panta otro daļu šādā redakcijā:

“(2) Zvēresta došanas, zemessargu savstarpējās attiecības, zemessargu vispārīgos pienākumus un Zemessardzes dienesta izpildes iekšējo kārtību nosaka aizsardzības ministrs.”

1. Papildināt likumu ar 6.¹pantu šādā redakcijā:

“**6.¹pants. Zemessarga tiesības sniegt paplašināto pirmo palīdzību**

(1) Zemessargs, kurš apguvis paplašinātās pirmās palīdzības mācību kursa programmu, pildot dienesta pienākumus, ir tiesīgs sniegt paplašināto pirmo palīdzību, izmantojot Ministru kabineta apstiprinātajā sarakstā iekļauto aprīkojumu, medicīniskos materiālus un medikamentus.

(2) Ministru kabinets nosaka zemessargu paplašinātās pirmās palīdzības mācību kursa programmu, kārtību, kādā nodrošina apmācību paplašinātās pirmās palīdzības sniegšanā, un kārtību, kādā ārvalstīs apgūtu mācību kursu atzīst Latvijas Republikā, kā arī paplašinātās pirmās palīdzības sniegšanai paredzētā aprīkojuma, medicīnisko materiālu un medikamentu uzglabāšanas, izlietošanas, uzskaites un iznīcināšanas kārtību.”

1. Papildināt 7.pantu ar piekto daļu šādā redakcijā:

“(5) Rezerves karavīram, iestājoties Zemessardzē, zemessarga izdienā ieskaita dienesta laiku profesionālajā dienestā.”

1. Izteikt 17.¹panta ceturto daļu šādā redakcijā:

“(4) Zemessargs, pildot karavīra amata pienākumus, papildus likumā noteiktajai zemessarga apgādei un sociālajām garantijām ir tiesīgs saņemt algu atbilstoši amatam noteiktajai dienesta pakāpei, izdienai un militārajai izglītībai, apmaksātu ikgadējo atvaļinājumu – 30 kalendāra dienas, neieskaitot svētku dienas, atvaļinājuma pabalstu līdz 50 procentiem no mēneša algas vienu reizi kalendāra gadā, aizejot ikgadējā atvaļinājumā, kā arī speciālās piemaksas par tādu dienesta uzdevumu izpildi, kas saistīts ar paaugstinātu risku veselībai (dzīvība). Uz zemessargu attiecas karavīram noteiktās tiesības uz grūtniecības un dzemdību atvaļinājumu, atvaļinājumu bērna kopšanai un atvaļinājumu bērna tēvam. Par dienām, kad zemessargs pilda karavīra amata pienākumus, viņš nesaņem uzturdevu vai tās kompensāciju.”

1. Aizstāt 18.panta otrajā daļā vārdus „vai Nacionālo bruņoto spēku Apvienotā štāba priekšnieks” ar vārdiem „Nacionālo bruņoto spēku Apvienotā štāba priekšnieks vai viņa vietnieki”.
2. Izteikt 23.panta pirmās daļas 3.punktu šādā redakcijā:

“3) virsnieku sastāvam:

1. jaunākajiem virsniekiem: leitnants, virsleitnants, kapteinis,
2. vecākajiem virsniekiem: majors, pulkvežleitnants, pulkvedis.”
3. Izteikt 29.panta ceturto daļu šādā redakcijā:

 “(4) Ja līgums par dienestu Zemessardzē tiek izbeigts pirms termiņa, izņemot gadījumu, kad minēto līgumu izbeidz veselības stāvokļa dēļ, zemessargs Ministru kabineta noteiktajā kārtībā proporcionāli nenodienētajam laikam kompensē attiecīgo izdevumu daļu par viņa militāro sagatavošanu [ieskaitot ārvalstu izglītības iestādēs (kursos) radušos mācību izdevumus, kurus, palīdzot Latvijai, segusi ārvalsts], kā arī aizsardzības ministra noteiktajā kārtība atdod viņam izsniegtos materiāltehniskos līdzekļus (ekipējumu, aprīkojumu u.c.) un formas tērpu vai atlīdzina to. Persona neatlīdzina izdevumu daļu par viņas militāro sagatavošanu [ieskaitot ārvalstu izglītības iestādēs (kursos) radušos mācību izdevumus, kurus, palīdzot Latvijai, segusi ārvalsts], ja viena mēneša laikā no līguma par dienestu Zemessardzē izbeigšanas noslēdz līgumu par profesionālo dienestu.”

1. Papildināt 34.panta desmito daļu pēc vārdiem “saskaņā ar izdienu” ar vārdiem “un piešķirtajai mēnešalgas kategorijai”.
2. Aizstāt 35.panta pirmās daļas 1.punktā vārdus “un izdienai” ar vārdiem “izdienai un piešķirtajai mēnešalgas kategorijai”.
3. 36.pantā:

papildināt pirmo daļu, otrās daļas 1.punktu un trešās daļas 1.punktu pēc vārdiem “saskaņā ar izdienu” ar vārdiem “un piešķirto mēnešalgas kategoriju”;

svītrot piektajā daļā vārdus “zemessarga amatam un izdienai”;

aizstāt sestajā daļā vārdus “un izdienu” ar vārdiem “izdienu un piešķirto mēnešalgas kategoriju”.

Aizsardzības ministrs R.Bergmanis

Vīza: valsts sekretārs J.Garisons

13.10.2016. 11:42

519

V.Upeniece, 67335077

e-pasta adrese: Vita.Upeniece@mod.gov.lv

I.Ruka-Kāpostiņa, 67071901

e-pasta adrese: Inita.Ruka@mil.lv